«Արմենպրես»-ի հաղորդմամբ` Հունաստանում շարունակվող աշխարհի պատանեկան առաջնություններում տեղի ունեցան 4-րդ տուրի պարտիաները: Մինչև 18 տարեկան աղջիկների ենթախմբում հանդես եկող Աննա Սարգսյանը տոնեց 4-րդ հաղթանակը և այժմ Պոլինա Շուվալովայի հետ գլխավորում է աղյուսակը: 4-րդ հաղթանակը տոնեց նաև մինչև 16 տարեկան պատանիների ենթախմբում հանդես եկող Շանթ Սարգսյանը, ով աղյուսակը գլխավորում է Կաասեն Տոր Ֆրեդերիկի հետ: